CELEX: 62010TA0333
Language: sl
Date: 2013-09-16 00:00:00
Title: Zadeva T-333/10: Sodba Splošnega sodišča z dne 16. septembra 2013 – ATC in drugi proti Komisiji (Nepogodbena odgovornost — Zdravstveno varstvo živali — Zaščitni ukrepi v krizni situaciji — Zaščitni ukrepi v zvezi z visoko patogeno aviarno influenco v nekaterih tretjih državah — Prepoved uvoza ptic, ujetih v divjini — Dovolj resna kršitev pravnih pravil, ki posameznikom dajejo pravice — Očitna in huda prekoračitev meja diskrecijske pravice — Direktivi 91/496/ES in 92/65/EGS — Previdnostno načelo — Dolžnost skrbnega ravnanja — Sorazmernost)

9.11.2013   
            
            
               SL
            
            
               Uradni list Evropske unije
            
            
               C 325/22
            
         Sodba Splošnega sodišča z dne 16. septembra 2013 – ATC in drugi proti Komisiji
   (Zadeva T-333/10) (1)
   
   (Nepogodbena odgovornost - Zdravstveno varstvo živali - Zaščitni ukrepi v krizni situaciji - Zaščitni ukrepi v zvezi z visoko patogeno aviarno influenco v nekaterih tretjih državah - Prepoved uvoza ptic, ujetih v divjini - Dovolj resna kršitev pravnih pravil, ki posameznikom dajejo pravice - Očitna in huda prekoračitev meja diskrecijske pravice - Direktivi 91/496/ES in 92/65/EGS - Previdnostno načelo - Dolžnost skrbnega ravnanja - Sorazmernost)
   2013/C 325/37
   Jezik postopka: nizozemščina
   
      Stranke
   
   
      Tožeče stranke: Animal Trading Company (ATC) BV (Loon op Zand, Nizozemska); Avicentra NV (Malle, Belgija); Borgstein birds and Zoofood Trading vof (Wamel, Nizozemska); Bird Trading Company Van der Stappen BV (Dongen, Nizozemska); New Little Bird’s Srl (Anagni, Italija); Vogelhuis Kloeg (Zevenbergen, Nizozemska); et Giovanni Pistone (Westerlo, Belgija) (zastopnika: M. Osse in J. Houdijk, odvetnika)
   
      Tožena stranka: Evropska komisija (zastopnika: F. Jimeno Fernández in B. Burggraaf, zastopnika)
   
      Predmet
   
   Odškodninska tožba za povračilo škode, ki naj bi tožečim strankam nastala najprej zaradi Odločbe Komisije z dne 27. oktobra 2005 o nekaterih zaščitnih ukrepih pri uvozu ptic v ujetništvu v zvezi z visoko patogeno aviarno influenco v nekaterih tretjih državah (2005/760/ES) (UL L 285, str. 60), kakor je bila podaljšana, in potem zaradi Uredbe Komisije (ES) št. 318/2007 z dne 23. marca 2007 o pogojih zdravstvenega varstva živali pri uvozu nekaterih ptic v Skupnost in pogojih za karanteno teh ptic (UL L 84, str. 7).
   
      Izrek
   
   
               1.
            
            
               Evropski uniji se naloži povrnitev škode, ki je nastala Animal Trading Company (ATC) BV, Avicentra NV, Borgstein birds and Zoofood Trading vof, Bird Trading Company Van der Stappen BV, New Little Bird’s Srl, Vogelhuis Kloeg in Giovanniju Pistoneju zaradi sprejetja, prvič, Odločbe Komisije z dne 27. oktobra 2005 o nekaterih zaščitnih ukrepih pri uvozu ptic v ujetništvu v zvezi z visoko patogeno aviarno influenco v nekaterih tretjih državah (2005/760/ES), drugič, Odločbe Komisije z dne 30. novembra 2005 o spremembi odločb 2005/759/ES in 2005/760/ES v zvezi z ukrepi proti širjenju aviarne influence pri pticah razen perutnini (2005/862/ES), tretjič, Odločbe Komisije z dne 31. januarja 2006 o spremembi odločb 2005/759/ES in 2005/760/ES glede podaljšanja njunega obdobja uporabe (2006/79/ES), četrtič, Odločbe Komisije z dne 7. junija 2006 o spremembi odločb 2005/710/ES, 2005/734/ES, 2005/758/ES, 2005/759/ES, 2005/760/ES, 2006/247/ES in 2006/625/ES glede nekaterih zaščitnih ukrepov v zvezi z visoko patogeno aviarno influenco (2006/405/ES), petič, Odločbe Komisije z dne 25. julija 2006 o spremembi odločb 2005/759/ES in 2005/760/ES glede nekaterih zaščitnih ukrepov v zvezi z visoko patogeno aviarno influenco in premiki nekaterih živih ptic v Skupnost (2006/522/ES), šestič, Odločbe Komisije z dne 22. decembra 2006 o spremembi Odločbe 2005/760/ES glede nekaterih zaščitnih ukrepov v zvezi z visoko patogeno aviarno influenco in uvozom ptic, razen perutnine, v Skupnost (2007/21/ES), in sedmič, Odločbe Komisije z dne 23. marca 2007 o spremembi Odločbe 2005/760/ES (2007/183/ES).
            
         
               2.
            
            
               V preostalem delu se tožba zavrne.
            
         
               3.
            
            
               Stranke Splošnemu sodišču v roku treh mesecev od razglasitve te sodbe sporočijo sporazumno določene zneske odškodnine.
            
         
               4.
            
            
               Če ni sporazuma, stranke Splošnemu sodišču v enakem roku sporočijo svoje predloge zneskov.
            
         
               5.
            
            
               Odločitev o stroških se pridrži.
            
         
      (1)  UL C 274, 9.10.2010.